બ્યૂરો ઓફ ઇકોનોમિક એનાલિસિસના અંદાજ મુજબ મિઝોરીનું કુલ રાજ્ય ઉત્પાદન 2006માં $225.9 અબજ હતું. 2006માં માથાદીઠ વ્યક્તિગત આવક $32,705 હતી, જે રાષ્ટ્રીય સ્તરે 26 ક્રમે હતી.
મુખ્ય ઉદ્યોગોમાં એરોસ્પેસ, ટ્રાન્સપોર્ટેશન ઇક્વિપમેન્ટ, ફૂડ પ્રોસેસિંગ, રસાયણો, છાપકામ/પ્રકાશન, ઇલેક્ટ્રિકલ ઇક્વિપમેન્ટ, હળવું ઉત્પાદન, અને બીયરનો સમાવેશ થાય છે.

રાજ્યના કૃષિ ઉત્પાદનોમાં ગાયનું માસ, સોયાબીન, ડુક્કરનું માસ, દૂધની બનાવટો, પશુદાણ, મકાઈ, મરઘા ઉદ્યોગ, બાજરી, કપાસ, ચોખા અને ઈંડાનો સમાવેશ થાય છે. મિઝોરી રાષ્ટ્રીય સ્તરે ડુક્કર ઉત્પાદનમાં 6ઠ્ઠા ક્રમે અને પશુ ઉત્પાદનમાં 7માં ક્રમે છે. સોયાબીન ઉત્પાદનમાં મિઝોરી રાષ્ટ્રીય સ્તરે ટોચના પાંચ રાજ્યોમાં સ્થાન ધરાવે છે. 2001ના અંતે મિઝોરીમાં 108,000 ખેતર હતા. મિઝોરી ટેક્સાસ બાદ બીજા ક્રમે સૌથી વધુ ખેતર ધરાવતું હતું. મિઝોરી તેના ઝડપથા ઉભરા રહેલા વાઇન ઉદ્યોગને સક્રિય રીતે પ્રોત્સાહન આપી રહ્યું છે.

મિઝોરી મોટા પ્રમાણમાં ચૂનાનાં પત્થરો ધરાવે છે. ખાણમાંથી મેળવવામાં આવતા અન્ય સંસાધનોમાં સીસું, કોલસો, અને ભૂકો કરેલા પત્થરનો સમાવેશ થાય છે. મિઝોરી સીસાનું તમામ રાજ્યોમાં સૌથી વધુ ઉત્પાદન કરે છે. સીસાની મોટા ભાગની ખાણો રાજ્યના મધ્ય પૂર્વ ભાગમાં આવેલી છે. પોર્ટલેન્ડ સિમેન્ટના મુખ્ય ઘટક એવા ચૂનાના ઉત્પાદનમાં પણ મિઝોરી પ્રથમ અથવા પ્રથમ ક્રમની નજીક છે.

મહત્ત્વની દ્રષ્ટિએ પ્રવાસન, સેવા અને હોલસેલ/રિટેલ વેપારનો ક્રમ ઉત્પાદન ક્ષેત્રની બાદમાં આવે છે.

વ્યક્તિગત આવક પર 10 વિવિધ આવક વિભાજનમાં 1.5 ટકા થી 6.0 ટકા સુધીનો વેરો વસૂલવામાં આવે છે. મિઝોરીનો મોટા ભાગની વસ્તુઓ પર વેચાણ વેરાનો દર 4.225 ટકા છે. વધારાના સ્થાનિક કર લાગુ પડી શકે છે. 2,500થી વધુ સ્થાનિક મિઝોરી સરકારો રિયલ પ્રોપર્ટી (રિયલ એસ્ટેટ) અને વ્યક્તિગત અસ્કામત પર વસુલવામાં આવતા પ્રોપર્ટી ટેક્સપર આધાર રાખે છે. મોટર ધરાવતા વાહનો સિવાય તમામ અસ્કામતોને વ્યક્તિગત અસ્કામત ટેક્સમાંથી રાહત આપવામાં આવી છે. કરવેરામાંથી રાહત અપાયેલી રિયલ એસ્ટેટમાં સરકારી મિલકતો અને એવી મિલકતો જેનો સ્પષ્ટ ધર્માદાના હેતુસર ધાર્મિક પૂજાના સ્થળ, શાળા, કોલેજો તરીકે કામ કરે છે. મિઝોરીમાં વારસા વેરો અને ફેડરલ એસ્ટેટ ટેક્સની વસુલાતને લગતો મર્યાદિત મિઝોરી એસ્ટેટ ટેક્સ નથી.

મિઝોરી સંઘપ્રદેશમાં એક માત્ર એવું રાજ્ય છે જે બે ફેડરલ રિઝર્વ બેન્ક ધરાવે છે: એક રિઝર્વ બેન્ક કેનસસ સિટીમાં આવેલી છે (જે પશ્ચિમી મિઝોરી, કેનસસ, નેબ્રાસ્કા, ઓક્લાહોમા, કોલોરાડો, ઉત્તરીય ન્યૂ મેક્સિકો, અને વ્યોમિંગને સેવા આપે છે) અને બીજી રિઝર્વ બેન્ક સેન્ટ લૂઇસમાં આવેલી છે જે ( પૂર્વીય મિઝોરી, દક્ષિણી ઇલિનોઇસ, દક્ષિણી ઇન્ડિયાના, પશ્ચિમી કેન્ટકી, પશ્ચિમી ટેનીસી, ઉત્તરીય મિસિસિપી અને આર્કેન્સસને સેવા આપે છે). જાન્યુઆરી 2010ના અંતે રાજ્યનો બેરોજગારીનો દર 9.5% હતો.

રાજકીય નેતૃત્ત્વની સ્થિતિ
ઇતિહાસ
અર્થતંત્ર
કાયદો અને સરકાર